CELEX: 62011TN0414
Language: bg
Date: 2011-07-29 00:00:00
Title: Дело T-414/11: Жалба, подадена на 29 юли 2011 г. — Nutrichem Diät + Pharma/СХВП — Gervais Danone (Active)

8.10.2011   
            
            
               BG
            
            
               Официален вестник на Европейския съюз
            
            
               C 298/20
            
         Жалба, подадена на 29 юли 2011 г. — Nutrichem Diät + Pharma/СХВП — Gervais Danone (Active)
   (Дело T-414/11)
   2011/C 298/37
   Език на жалбата: немски
   
      Страни
   
   
      Жалбоподател: Nutrichem Diät + Pharma GmbH (Roth, Германия) (представители: D. Jochim и R. Egerer, Rechtsanwälte)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Compagnie Gervais Danone (Levallois Perret, Франция)
   
      Искания на жалбоподателя
   
   Жалбоподателят иска от Общия съд:
   
               —
            
            
               Да отмени решението на първи апелативен състав на Службата за хармонизация във вътрешния пазар (марки, дизайни и модели) от 04.05.2011 г. по преписка № R 683/2010-1,
            
         
               —
            
            
               да се осъди ответника да заплати съдебните разноски.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: Фигуративната марка, която съдържа словния елемент „Active“ за стоки от класове Klassen 5, 29 и 32 — Заявка № 3 423 316.
   
      Притежател на марката или знака, на която/който се прави позоваване в процедурата по възражение: Compagnie Gervais Danone.
   
      Марка или знак, на която/който се прави позоваване в подкрепа на възражението: Националната словна марка „ACTIVIA“ за стоки от класове 5, 29, 30 и 32.
   
      Решение на отдела по споровете: Уважава възражението.
   
      Решение на апелативния състав: Отхвърля жалбата.
   
      Изложени правни основания: Нарушение i) на член 76 от Регламент № 207/2009 във връзка с правило 50, параграф 1 и правило 19, параграфи 1 и 3 от Регламент № 2868/95, тъй като апелативният състав неправилно изходил от средния отличителен характер на по-ранните марки, ii) на член 8, параграф 1, буква б) от Регламент № 207/2009, тъй като между конфликтните марки не съществувала вероятност от объркване и iii) на член 76 от Регламент № 207/2009, тъй като цитираните от жалбоподателя паралелни решения на германското патентно ведомство, както и на други национални служби не следвало да се вземат предвид при постановяването на решението.